stanford-oval/wikipedia huggingface dataset:
Aleksi Lahelma

Aleksi Lahelma (7. maaliskuuta 1913 Alavus – 5. kesäkuuta 1982 Helsinki) oli suomalainen varatuomari ja järjestöjohtaja.
Aleksi Lahelman vanhemmat kauppaedustaja Yrjö Lahelma ja Helena Loginoffolivat kotoisin Vienan Vuokkiniemeltä ja hän vietti siellä osan lapsuuttaan. Hän pääsi ylioppilaaksi Vaasassa 1933 ja suoritti ylemmän oikeustutkinnon Helsingin yliopistossa 1939. Varatuomarin arvon Lahelma sai 1944. Lahelma toimi Etelä-Pohjalaisen osakunnan kuraattorina 1944-1947. Hän teki opintomatkoja Saksaan 1939, Skandinaviaan useita kertoja 1938-1956 sekä Englantiin ja Yhdysvaltoihin 1957.
Lahelma oli työmarkkinajärjestöjen palveluksessa ja hän oli mukana lähes kolmenkymmenen vuoden ajan työehtosopimusneuvotteluissa. Lahelma erikoistui erityisesti työturvallisuuskysymyksiin, kirjoitti artikkeleita aiheesta ja oli asiantuntijatehtävissä työnantajapuolen edustajana. Lahelma oli Suomen työnantajain yleisen ryhmän sihteerinä 1946–1949, osastopäällikkönä 1949–1952, apulaisjohtajana 1954–1956, johtajana 1956–1971 ja varatoimitusjohtajana 1971–1973. Hän oli Otanmäki-Valmetin työnantajayhdistyksen asiamiehenä 1952–1954, Panimo- ja virvoitusjuomateollisuuden työnantajaliiton asiamiehenä 1965–1968 ja Vaatetusteollisuuden työnantajaliiton asiamiehenä 1961–1973.
Lahelma osallistui opiskeluaikanaan Helsingin karjalakerhon, sen laulukuoron ja Karjalakerhojen keskusliiton toimintaan kunnes nämä järjestöt lakkautettiin syksyllä 1944. Vuonna 1953 hänet valittiin Karjalan Sivistysseuran johtokunnan jäseneksi ja hän oli seuran puheenjohtajana 1953–1961. Lahelman kaudella seura hankki muistopatsaan runonlaulaja Anni Denisovin haudalle Vihtiin ja oli mukana perustamassa Domnan pirttiä Suomussalmen Kuivajärven kylään sekä Runonlaulajan Pirttiä Ilomantsiin. Seura alkoi järjestää vuosikokouksia Helsingin ulkopuolella ja käynnisti myös kyykkäpeliottelut eri puolilla Suomea.
Aleksi Lahelma oli naimisissa vuodesta 1941 Helvi Marjatta Mykkäsen kanssa. Professori Eero Lahelma on heidän poikansa.
Julkaisuja

Vaatetusteollisuusliitto 1926-1976. Vaatetusteollisuusliitto, Helsinki 1976
Aiheesta muualla

Varatuomari Aleksi Lahelma, valokuva vuodelta 1963, Museovirasto, Historian kuvakokoelma, Studio Kuvasiskojen kokoelma (Finna)
TsUM (Sofia)

| TsUM Tsentralen universalen magazin bulg>  ЦУМ,  Централен универсален магазин |
| --- | --- |
 Öinen TsUM
Sijainti:   Sofia, Bulgaria
Avattu:  15. huhtikuuta 1957
Arkkitehti:  Kosta Nikolov
Liikkeiden määrä:  220 (v. 1957) 12 (v. 2017) 
Kerrospinta-ala:  26 000 m²  m²
Kerrosten määrä:  9 
Kävijämäärä:  25 000-30 000 ihmistä päivässä (alk. 1957) 120 000- 123 000 ihmistä päivässä (1990 -luvulla)
Kotisivu
TsUM (bulg. Централен универсален магазин (ЦУМ), Tsentralen universalen magazin) on Bulgarian pääkaupungin Sofian ydinkeskustassa sijaitseva hallinnollinen ja kaupallinen keskus. TsUM oli vuosikymmenet maan tunnetuin tavaratalo ja Sofian ylellisin ostospaikka. Rakennuksen suunnitteli ryhmä bulgarialaisia arkkitehteja Kosta Nikolovin johdolla vuonna 1956. Ovet ostajille avattiin 15. huhtikuuta 1957 ja tämä oli aikansa kaikkein modernein keskustavaratalo historiallisessa stalinistisessa empiretyylisessä rakennuksessa, jonka näyteikkunaa koristivat uusimmat automallit ja moottoripyörät.
Tuolloin Leninin aukiolla sijaitseva kauppakeskus oli suurin vastaavanlainen yritys Balkanilla.
Tavaratalo oli sosialistisen Bulgarian valtiojohtoisen talouden loisteliaisuuden ja hyvinvoinnin symboli. Stalinistisen aikauden sekä monumentaalisen ja koriteellisen rakennustyylinsä että jättimäisen kokonsa vuoksi se on myös yksi Sofian maamerkeistä.
Sijainti

TsUM sijaitsee kenraalikuvernöörin, ruhtinas Aleksandr Dondukov-Korsakovin (1822-93) ja ruhtinaan Ferdinand I puolison, Bourbon-Parma prinsessan Maria Luiza -nimisten bulevardien risteyksessä. Samoilla nurkilla rautatieasemalle vievän Maria Luiza -bulevardin varrella vierekkäin sijaitsevat kaupungin maamerkit, mm. osmanien arkkitehtuurin huippukautena rakennettu lähes 500 vuotta vanha, entisöity ja nykyisin ainoa toimiva Banya Bashin moskeija sekä sata vuotta vanhat kauppahalli, kylpylaitos ja sefardijuutalaisten synagoga. TsUM:in rakennus on Sofian yksi tärkeimmistä julkiseen käyttöön ja eliitille rakennetuista stalinistisen uusklassismin tyyliin kiinteistöistä mm. presidentin virallisen työpaikan ja kanslian, ministerineuvoston, entisen kommunistisen puolueen BKP:n, nykyisen Bulgarian kansalliskokouksen ja monen muun hallintorakennuksen lisäksi, jotka ympäröivät isoa keltaisista mukulakivistä tehtyä Itsenäisyyden, myös Largon nimellä tunnettua aukiota.
Tämän hiljattain remontoidun aukion arkkitehtuurinen kokonaisuus on sekoitusta valtion julkisia toimitaloja ja yksityisiä yrityksiä, joissa klassinen arkkitehtuuri yhdistyy nykyajan vaatimuksiin vastaavien liikekeskuksien ja toimistorakennusten kanssa, kuten mm. vanhan ajan luksustunnelmaa välittävä Sofia Hotel Balkan -hotelli ja presidentin virkatoimistot. Vaikka kommunismin ilmeiset symbolit on poistettu, kuten punainen tähti ja Leninin patsas, Stalinin ajan tyyli on edelleen hallitsevassa asemassa. Kokonaisuus koostuu keskellä olevasta entisen Bulgarian kommunistipuolueen päämajasta, jossa nykyisin toimii Bulgarian kansalliskokouksen istunnot, toisella puolella TsUM:in tavaratalo ja Bulgarian ministerineuvosto ja toisella puolella presidentin kanslia, Hotel Balkan ja opetusministeriö. Samalla TsUM on osa muinaista Sofiaa eli traakialaisasustuksen Serdican keskustaa, jossa rakennustöiden yhteydessä maaperää poistaessa tehtiin merkittäviä arkeologisia löytöjä. Sen viereen jää vieraan vallan ikeen vuosisadalla XIV rakennettu Pyhän Pietarin Samofrakijskovo kirkko, jossa anastajien vaatimuksien mukaan runkohuone koostuu vain yhdestä pitkittäislaivasta ja jossa ei ole kupolia eikä tornia.
Tämän keskustavaratalon läheisyyteen jää yksi maanpäällinen ja kaksi maanalaista pysäköintipaikkaa. Rakennuksen ympärillä on useita keskustan kävelykatuja.
Kulkuyhteydet

TsUM on Sofian lentoasemalta Sofia (SOF) 17 minuutin ajomatkan päässä. TsUM:n lähellä sijaitsevat Serdika ja Serdika II-metroasemat eli metrolinjat M1 ja M2. Perille pääsee myös busseilla 94, 213, 305 ja 413 tai raitiovaunulla 10 ja 20.
Aiheesta muualla

Kuvia tai muita tiedostoja aiheesta TsUM (Sofia) Wikimedia Commonsissa
Sofian Largo. Vasemmalla TsUM, keskellä entinen puoluetalo ja oikealla presidentin kanslia.
Joel McCrea

| Joel McCrea |
| --- | --- |
 McCrea elokuvan Ulkomaankirjeenvaihtaja trailerissa (1940).
Henkilötiedot
Syntynyt: 5. marraskuuta 1905 South Pasadena, Kalifornia, Yhdysvallat
Kuollut: 20. lokakuuta 1990 (84 vuotta) Woodland Hills, Kalifornia
Ammatti:  näyttelijä
Puoliso:  Frances Dee
Aiheesta muualla
IMDb 
Elonet
Joel Albert McCrea (5. marraskuuta 1905 South Pasadena, Kalifornia – 20. lokakuuta 1990 Woodland Hills, Kalifornia) oli yhdysvaltalainen näyttelijä.
McCrea näytteli muun muassa elokuvissa Varjojen kadut (1937), Ulkomaankirjeenvaihtaja (1940), Nauru kahleitten takana (1941) ja High Sierra (1941). Vuoden 1946 jälkeen hän näytteli valkokankaalla ainoastaan lännenelokuvissa, kuten Lännen villikissa (1947) ja Viheltävät luodit (1962). Radiossa McCrea oli pääosassa 1950–1952 esitetyssä Tales of the Texas Rangers -kuunnelmasarjassa.
McCrea avioitui vuonna 1933 näyttelijä Frances Deen kanssa. Avioliitosta syntyi kolme poikaa. McCrea on saanut kaksi tähteä Hollywood Walk of Famelle.
Kate Austen

| Katherine Anne Austen |
| --- | --- |
 Kate Austen (Evangeline Lilly)
Näyttelijä(t):  Evangeline Lilly
Ensiesiintyminen:  Maahansyöksy
Keskeiset jaksot:  Selviytyminen Tabula Rasa Salkun sisältö Karkulainen Katen teot Tahdon Hylätyt Huono vaihtokauppa Pikku prinssi Mennyt on mennyttä Pakomatka
Henkilötiedot
Koko nimi:  Katherine Anne Austen
Ikä:  30
Asuinpaikka:  Ames, Iowa, Yhdysvallat
Infobox OKVirheellinen NIMI-arvo: 
Katherine Anne ”Kate” Austen on kuvitteellinen hahmo yhdysvaltalaisessa ABC:n draamasarjassa Lost. Katea näyttelee kanadalainen näyttelijä Evangeline Lilly.
Alkuperäisessä juonessa, jossa Jack kuolee ryhmän löytäessä lentokoneen ohjaamon, Katesta piti tulla selviytyjien johtaja, joka olisi motivoinut heitä rakentamaan suojia ja alkamaan miettiä elämää saaren pysyvinä asukkaina. Katen piti olla vanhempi nainen, joka joutuu eroon miehestään koneen takaosan irrotessa. Idea kuitenkin päätyi Roselle ja hänen miehelleen Bernardille. Yoon-jin Kim yritti saada aluksi Katen roolin. Tuottajat pitivät hänestä, mutta eivät ajatelleet häntä sopivaksi rooliin, joten he kirjoittivat Sunin roolin Yoon-jinille.
Kate on ristiriitainen hahmo sarjassa. Hän on toisaalta hyvin kovapintainen ja valmis väkivaltaan, toisaalta hahmosta löytyy myös herkempi puoli. Ensimmäisestä kaudesta läpi koko sarjan Katella on tunteita sekä Sawyeria että Jackia kohtaan, ja tästä kolmiodraamasta muodostuu yksi kantava teema sarjan ihmissuhteissa.
Rooli sarjassa > Ennen onnettomuutta

Kate syntyi ja kasvoi Iowassa. Hänen vanhempansa ovat äiti Diane, joka työskenteli lounaspaikassa, ja Sam, joka työskenteli Yhdysvaltain armeijassa ja oli Persianlahden sodan veteraani. Katen vanhemmat erosivat hänen ollessa nuori ja Diane meni naimisiin pahoinpitelevän alkoholistin, Waynen kanssa. Aikuisena Kate tappoi Waynen, ja tunnusti teon äidilleen ennen katoamistaan. Diane kutsui viranomaiset paikalle ja liittovaltion seriffi Mars pidätti Katen. Kate meni Samin luokse, joka paljasti Waynen olleen hänen biologinen isänsä. Kate käytti nimeä Lucy tavatessaan huijarin nimeltä Cassidy Phillips, joka auttoi Katea kohtaamaan Dianen lounaspaikan vessassa, jossa Kate huomasi äitinsä silti rakastavan Wayneä.
Kate lensi valenimellä Monica Miamiin, jossa hän tapasi ja meni pian naimisiin Kevin Callis -nimisen poliisin kanssa. Raskauden pelon jälkeen ja Kevinin ostettua kaksi Oceanic Airlinesin lippua Costa Ricaan heidän kuherruskuukaudelleen, Kate tunnusti menneisyytensä ja huumasi Kevinin ennen katoamistaan. Kuukausien matkustelun jälkeen Kate sai kuulla, että Diane oli kuolemassa syöpään ja päätti vierailla tämän luona. Kate tapasi lapsuuden ystävänsä Tomin, joka järjesti tapaamisen Katelle ja Dianelle. Kun Kate yritti pahoitella tekoaan Dianelle, tämä alkoi huutaa apua, pakottaen Katen pakenemaan sairaalasta Tomin kanssa. Tom sai surmansa poliisin luodista heidän yrittäessä paeta autolla tiesulun läpi, pakottaen Katen pakenemaan onnettomuuspaikalta.
Kuukausia myöhemmin Kate lavasti ryöstön New Mexicoon yhdessä lukuisten rikollisten kanssa, päästäkseen käsiksi tallelokeroon, jossa Tomin lentokonelelu oli. Sen jälkeen hän pakeni Australiaan, jossa hän esittäen kanadalaista patikoijaa sai työpaikan farmilla kolmeksi kuukaudeksi. Kun maatilan omistaja tajusi Katen yrittävän lähteä pois, hän tarjosi kyytiä kaupunkiin seuraavana aamuna. Matkan aikana Kate tajusi farmarin saaneen tämän oikean henkilöllisyyden selville ja huomasi seriffi Marsin seuraavan heitä. Kate yritti saada auton ohjauksen haltuunsa, aiheuttaen auton kolaroitumisen pellolle. Pakenemisen sijaan Kate auttoi tajuttoman maanviljelijän ulos autosta antaen Marsille aikaa pidättää hänet. Kuljettaessaan Katea lentoasemalle käsiraudoissa Mars paljasti paikallisille turvamiehille Katen rikollisen taustan ja paljasti oman laukkunsa sisältävän viisi käsiasetta. Turbulenssin ravistellessa konetta matkalaukku osui Marsia päähän ja hän meni tajuttomaksi. Kate varasti avaimet käsirautoihin ja asetti happinaamarin Marsin naamalle ennen omaa naamariaan. Sarjan tapahtumat alkavat lentokoneen maahansyöksystä.
Rooli sarjassa > Onnettomuuden jälkeen > Ensimmäinen tuotantokausi

Selviydyttyään lentokoneonnettomuudesta Kate kompuroi pois viidaksota ja törmää haavoittuneeseen Jackiin, jonka haavan hän tikkaa. Samana iltana kaksikko tutkii sisämaata yhdessä Charlien kanssa, löytääkseen koneen ohjaamon. Hirviö aiheuttaa kaaosta tappamalla koneen pilotin, mutta kaikki kolme onnistuvat palaamaan rannalle. Kate liittyy muutaman selviytyjän joukkoon, joista yksi on Sayid, joka yrittää lähettää hätäviestin kiipeämällä korkemmalle paikalle. Palattuaan Kate käy katsomassa haavoittunutta Marsia, joka yrittääkin kuristaa hänet. Kate pyytää Sawyeria tappamaan seriffin, mutta tämä epäonnistuu ja pahentaa seriffin tilaa, minkä takia Jack joutuu tappamaan Marsin. Jackin löydettyä luolat Kate päättää jäädä rannalle. Kun Sayid kiduttaa Sawyeria löytääkseen Shannonin astmalääkkeet, joiden he uskovat olevan Sawyerillä, hän sanoo kertovansa missä ne ovat jos Kate suutelee häntä. Suudelman jälkeen Sawyer paljastaa, ettei hänellä ole niitä.
Kun Kate löytää seriffin salkun, hän ja Sawyer tappelevat sen sisällöstä. Kate pyytää Jackia apuun, joka myöntyy, mutta päättää, että he avaavat salkun yhdessä. Kate jatkaa avuliaisuuttaan ottamalla osaa kidnapattujen Clairen ja Charlien etsintään. Kun Claire palaa kaksi viikkoa myöhemmin, Kate auttaa Ethanin kiinni saamisessa. Ollessaan luolissa Jackin kanssa, hänet lähetetään hakemaan alkoholia rannalta kun Locke kantaa vakavasti loukkaantuneen Boonen leiriin. Matkallaan takaisin luolille Kate huomaa Clairen synnytyksen alkavan viidakossa, ja hänen täytyy auttaa vauva maailmaan ilman Jackin apua.
Rousseaun saavuttua rannalle varoittamaan selviytyjiä Toisista, hän vie Katen, Jackin, Locken, Hurleyn ja Arztin Black Rockille, jonka luota he kuljettavat dynamiittia räjäyttääkseen löytämänsä luukun kannen viidakossa.
Rooli sarjassa > Onnettomuuden jälkeen > Toinen tuotantokausi

Luukun räjäyttämisen jälkeen Kate laskeutuu ensimmäisenä sisälle, ja joutuu Desmondin vangitsemaksi. Locken ja Jackin saapuessa asemalle Desmond riisuuntuu aseista. Kate vahingoittaa vahingossa asemalla olevaa tietokonetta, aiheuttaen Desmondin paniikin ja paon. Poimiessaan hedelmiä Kate näkee mustan hevosen menneisyydestään. Palatessaan takaisin Joutsen-asemaksi paljastuneeseen luukkuun Kate hallusinoi, että Wayne kommunikoi Sawyerin kautta ja menee sekaisin siitä. Kun Michael karkaa etsimään poikaansa, Kate seuraa häntä ja joutuu kidnapatuksi. Jackin kieltäydyttyä Tomin vaatimuksesta luovuttaa aseet, Kate tuodaan esille ja häntä osoitetaan aseella pakottaen Jackin ryhmän luopumaan aseistaan.
Aaronin sairastuessa Kate lähtee Jackin ja Rousseaun kanssa etsimään apua viidakosta. Kolmikko suuntaa sisämaahan, josta he löytävät lääkintäaseman. Myöhemmin Kate ja Jack löytävät taivaalta tippuneen ruokalähetyksen. He palaavat luukulle, missä panttivanki Henry Gale on paljastettu viholliseksi. Myöhemmin Kate ja Jack lähtevät etsimään Toisia. Kaksikon pystyttämään leiriin kompuroi nääntymäisillään oleva Michael. Seuraavana päivänä Kate, Jack, Sawyer ja Hurley seuraavat Michaelia Toisten leiriin. Heidät saarretaan, sidotaan ja viedään laiturille.
Rooli sarjassa > Onnettomuuden jälkeen > Kolmas tuotantokausi

Kate on vangittu häkkiin, joka on vastapäätä Sawyerin häkkiä, jotta he voisivat tehdä töitä Toisille Pickettin valvonnassa. Saatuaan selville, että he ovat toisella saarella, pari harrastaa seksiä tietämättä, että Jack näkee heidät kameran kautta. Kun Jack ottaa Kateen yhteyttä Pickettin radion kautta kertoen hänelle, että hänen täytyy paeta, hän ja Sawyer juoksevat kohti rantaa. He törmäävät Alexiin, joka antaa heille veneen vaihtokauppana aivopestystä poikaystävästään Karlista.
Saavuttuaan rannalle Kate syyttää Sayidia ja Lockea, koska he eivät vaivaudu pelastamaan Jackiä. He suuntaavat viidakkoon ja löytävät Rousseaun, joka suostuu auttamaan heitä kuultuaan Alexista. Nelikko lähtee viidakkoon, josta he löytävät Liekki-aseman, jossa he kohtaavat Mikhailin ja ottavat tämän panttivangiksi. Nelikon jatkaessa patikointia he saapuvat yllättäen Toisten parakeille, jossa Toiset kaappaavat Sayidin ja Katen. Seuraavana päivänä Kate herää viidakossa kahlittuna Julietiin. He palaavat rannalle Jackin ja Sayidin kanssa.
Palattuaan Kate on varuillaan Julietista ja erityisesti huolestunut hänen ja Jackin kehittyvästä suhteesta. Myöhemmin Kate saa tietää Naomin saapumisesta. Kate saa tietää Jackin ja Julietin suunnitelmasta hoidella Toiset hyökkäämällä, kun suurin osa matkaa radiotornille. Matkalla Sawyer kertoo Katelle palaavansa auttamaan selviytyjiä rannalle. He kuitenkin törmäävät Beniin ja Alexiin, jolloin Ben otetaan panttivangiksi.
Rooli sarjassa > Onnettomuuden jälkeen > Neljäs tuotantokausi

Kate seuraa Naomin jättämää verivanaa kunnes Naomi hyökkää hänen kimppuunsa ja kuolee yllättäen. Jackin ja Locken välisen riidan ja erkanemisen jälkeen Kate päättää jäädä Jackin luo, mutta Sawyer päättää lähteä Locken matkaan. Myöhemmin he löytävät Faradayn, jonka he uskovat tulleen pelastamaan heidät. Löydettyään Milesin Kate ja Jack löytävät itsensä tulilinjalta, jolleivät vie heitä Naomin ruumiille.
Myöhemmin he kohtaavat Frankin, joka onnistui saapumaan saarelle helikopterilla. Saatuaan selville viimeisen ryhmän jäsenen, Charlotten olinpaikan Kate lähtee parakeille Sayidin ja Milesin kanssa, jotka Locke saa yllättäen kiinni. Kate päättää jäädä parakeille saadakseen tietoa Milesistä. Hän järjestää Milesin Benin puheille, mutta Locke saa hänet kiinni. Kate viettää yön Sawyerin kanssa ja kertoo, ettei ole raskaana. He väittelevät Sawyerin suunnattomasta helpotuksesta ja Kate suuntaa takaisin rannalle. Kun Sawyer palaa Milesin ja Aaronin kanssa, Katesta tulee Aaronin pääsääntöinen huolehtija Sawyerin paljastaessa Clairen kadonneen. Myöhemmin Sayid ja Kate seuraavat Jackiä ja Sawyeriä välttääkseen sotilaita hyökkäämästä Jackia ja Sawyeria vastaan. He tapaavat jäljellä olevat Toiset ja liittyvät heidän joukkoonsa päihittääkseen laivalta tulleet sotilaat. Jack, Kate, Hurley, Sayid ja Sawyer menevät Frankin helikopteriin, Sawyerin päätettyä menevänsä minne Katekin. Matkustaessaan takaisin lautalle polttoaine loppuu, ja kun kaikki ylimääräinen paino on heitettävä ulos, Sawyer pyytää Katea tekemään palveluksen hänelle ja hyppää pois kyydistä. Pelastuttuaan Kahanalta kopteri putoaa mereen, mutta kaikki kyydissä olleet pelastuvat. Penelope Widmoren etsintäalus löytää selviytyneet. Myöhemmin Kate pyytää Jackiä valehtelemaan Aaronin olevan hänen poikansa.
Rooli sarjassa > Onnettomuuden jälkeen > Saaren jälkeen

Jaksossa Huono vaihtokauppa Kate joutuu oikeuteen isänsä murhasta. Myöhemmin hänelle annetaan kymmenen vuoden ehdonalainen tuomio, jonka vuoksi hän ei saa lähteä Kaliforniasta. Katen äiti, syyttäjän tähtitodistaja, yrittää keskustella Katen kanssa ja lopulta kieltäytyy todistamasta Katea vastaan. Jaksossa Mukava juttu kotona Kate elää parisuhteessa Jackin kanssa, joka toimii Aaronin isänä. Myöhemmin Jack kosii Katea, johon hän vastaa onnellisesti myöntävästi. Myöhemmin Jack uhmaa Katea tämän ”tehtävistä” ja riidan jälkeen Jack lähtee päättäen heidän suhteensa.
Jaksossa Peili Jack tiedottaa Katea Locken (alias Jeremy Bentham) hautajaisista. Jack sanoo hänelle, että heidän täytyy palata saarelle, mutta Kate suuttuu siitä ja lähtee.
Rooli sarjassa > Onnettomuuden jälkeen > Viides tuotantokausi

Lakimies Dan Norton alkaa vainota Katea saadakseen verinäytteet häneltä ja Aaronilta testatakseen heidän biologisen suhteensa. Norton kieltäytyy kertomasta Katelle asiakkaastaan, ja Kate kieltäytyy antamasta verinäytteitä. Kate vierailee Sunin luona, joka vakuuttaa Katen tapaamaan Nortonia ja yrittämään saada hänet paljastamaan asiakkaansa. Kate jättää Aaronin Sunille vieraillessaan Nortonin firmalla, saamatta kuitenkaan asiakkaan nimeä. Kate ja Jack seuraavat Nortonia asiakkaansa talolle, jossa asiakas osoittautuu Clairen äidiksi. Jack lähtee puhumaan tälle ja tajuaa, ettei hän ole heidän etsimänsä asiakas. Lähestyessään myöhemmin Beniä Kate tajuaa, että hän on se joka yrittää saada heiltä verinäytteet. Kate lähtee pois vihaisesti.
Kate tajuaa, ettei hänen kuulu kasvattaa Aaronia ja jättää tämän Clairen äidin, Carolen huostaan ja palaa itse saarelle muiden selviytyjien kanssa lennolla 316. Kate joutuu vuoteen 1977 ja tapaa Sawyerin (joka elää nykyisin parisuhteessa Julietin kanssa) vuonna 1977 ja liittyy Dharma-aloitteeseen Jackin ja Hurleyn kanssa. Sayid ampuu nuorta Beniä, ja Kate pelastaa tämän elämän viemällä hänet Richardin luo. Kieltäydyttyään auttamasta Jackia vetypommin räjäytyksessä, Kate palaa Dharma-aloitteeseen, jossa hänet laitetaan sukellusveneeseen yhdessä Sawyerin ja Julietin kanssa. Kate kertoo heille Jackin aikeesta ja vapautettuaan itsensä he lähtevät estämään Jackiä. Kuitenkin Jackin ja Sawyerin välisen nyrkkitappelun jälkeen Kate suostuu auttamaan Jackiä aikeessaan. Kate joutuu raahaamaan Jackin kanssa Sawyerin pois aseman läheltä Julietin pudottua kuoppaan. Pommin räjähdettyä tapahtuu kirkas valkoinen välähdys.
Rooli sarjassa > Vaihtoehtoinen aikajana

Vaihtoehtoisessa aikajanassa Kate on edelleen mukana Oceanicin lennolla 815, joka ei putoakaan saarelle. Kate on epäonnistunut Waynen tappamisessa. Seriffi Mars on onnistunut löytämään Katen ja kuljettamaan takaisin Australiasta käsiraudoissa. Lennon aikana Kate varastaa Jackin kynän tönäistyään tätä. Lennon laskeuduttua Mars antaa Katen mennä vessaan, jossa tämä yrittää avata käsirautansa Jackin kynällä. Mars huomaa tämän, mutta Kate pääsee pakenemaan ja varastaa Marsin aseen. Kate menee hissiin, jossa Sawyer auttaa häntä pakenemaan huomaamatta. Kate varastaa taksin itselleen ja käskee kuljettajaa ajamaan eteenpäin aseella uhaten. Claire istuu taksin takapenkillä ja yrittää paeta autosta, mutta Kate estää tämän. Kuljettaja onnistuu pakenemaan, jolloin Kate varastaa taksin sekä Clairen tavarat, jättäen Clairen tien varteen. Katsoessaan Clairen tavaroita Kate tajuaa tämän olleen raskaana, minkä takia hän palaa Clairen luokse. Huoltamolla mekaanikko avaa Katen käsiraudat. Clairen saadessa supistuksia Kate kuljettaa hänet sairaalaan. Katen ollessa piilossa kaksi etsivää kuulustelevat Clairea, joka ei kuitenkaan paljastanut heille Katen sijaintia. Claire antaa Katelle luottokorttinsa, ja Kate neuvoo Clairea pitämään lapsensa ennen lähtöään.
Viikkoa myöhemmin Kate pakenee poliiseja ja törmää Sawyerin autoon. Sawyer pidättää Katen ja vie aseman vankilaan. Myöhemmin Katea ollaan viemässä piirikunnan vankilaan Desmondin ja Sayidin kanssa. Hurley kuitenkin saapuu paikalle ja maksaa Ana Lucialle, joka päästää vangit menemään. Hurley antaa Katelle uuden puvun ja sanoo hänelle heidän menevän konserttiin. Konsertissa Kate kohtaa Clairen ja auttaa tätä synnyttämään lapsensa. Kate saa välähdyksiä entisestä elämästään saarella. Lähdettyään konsertista Kate kohtaa Jackin, joka ei muista elämäänsä saarella. Jack sanoo tuntevansa Katen jostakin, ja Kate sanoo voivansa auttaa Jackiä muistamaan, ja johdattaa tämän kirkkoon, jossa Jack muistaa entisen elämänsä. Kate istuu kirkossa Jackin vieressä, kun Christian avaa kirkon ovet, jolloin kirkas valkoinen valo ympäröi selviytyneet siirtäen heidät eteenpäin.
Roolitus

Noin 75 eri muotoista, kokoista, maalaista ja ikäistä naista koe-esiintyi Katen rooliin. Alkuperäisen suunnitelman mukaan Jack olisi kuollut ensimmäisen jakson puolivälissä ja Katesta tullut sen jälkeen johtaja. Hänen piti olla vanhempi nainen, joka joutuu eroon miehestään koneen pudotessa. Siitä tuli kuitenkin Rosen hahmo. Tuottajat olivat vaikuttuneita kanadalaisen Evangeline Lillyn esiintymisestä, joten hänelle kirjoitettiin uusi Katen rooli, jossa hahmosta tehtiin nuorempi ja jännittävämpi. Koska rooli oli Lillyn ensimmäinen, hänen oli vaikea saada työlupaa Yhdysvaltoihin, ja työluvan viivästyessä hänelle alettiin jopa etsiä korvaajaa. Aikataulujen uudistuminen antoi hänelle lisää aikaa, ja yhden koe-esiintymisen aikana tuottajat saivat sähköpostia, että Lilly oli saanut työluvan ja voi siten aloittaa sarjassa.
Vastaanotto

Robert Biaco USA Today -lehdestä sanoi Evangeline Lillyn esiintymisen jaksossa ”Eggtown” olleen melkein Emmy-ehdokkuuden arvoinen. Alan Sepinwall The StarLedgeristä ei kuitenkaan ollut vaikuttunut eikä pitänyt Katea vaikuttavana hahmona.